CELEX: 62010CB0288
Language: da
Date: 2011-06-30 00:00:00
Title: Sag C-288/10: Domstolens kendelse (Første Afdeling) af 30. juni 2011 — Wamo BVBA mod JBC NV og Modemakers Fashion NV (anmodning om præjudiciel afgørelse fra Rechtbank van Koophandel te Dendermonde — Belgien) (Procesreglementets artikel 104, stk. 3, første afsnit — direktiv 2005/29/EF — urimelig handelspraksis — national lovgivning, der forbyder annoncer med eller som antyder prisnedsættelser)

27.8.2011   
            
            
               DA
            
            
               Den Europæiske Unions Tidende
            
            
               C 252/9
            
         Domstolens kendelse (Første Afdeling) af 30. juni 2011 — Wamo BVBA mod JBC NV og Modemakers Fashion NV (anmodning om præjudiciel afgørelse fra Rechtbank van Koophandel te Dendermonde — Belgien)
   (Sag C-288/10) (1)
   
   (Procesreglementets artikel 104, stk. 3, første afsnit - direktiv 2005/29/EF - urimelig handelspraksis - national lovgivning, der forbyder annoncer med eller som antyder prisnedsættelser)
   2011/C 252/15
   Processprog: nederlandsk
   
      Den forelæggende ret
   
   Rechtbank van Koophandel te Dendermonde
   
      Parter i hovedsagen
   
   
      Sagsøger: Wamo BVBA
   
      Sagsøgt: JBC NV og Modemakers Fashion NV
   
      Sagens genstand
   
   Anmodning om præjudiciel afgørelse — Rechtbank van Koophandel te Dendermonde — fortolkning af Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (direktivet om urimelig handelspraksis) (EFT L 149, s. 22) — national lovgivning, der forbyder at annoncere med eller antyde prisreduktioner i visse perioder forud for udsalgsperioder i bestemt afgrænsede sektorer
   
      Konklusion
   
   Europa-Parlamentets og Rådets direktiv 2005/29/EF af 11. maj 2005 om virksomheders urimelige handelspraksis over for forbrugerne på det indre marked og om ændring af Rådets direktiv 84/450/EØF og Europa-Parlamentets og Rådets direktiv 97/7/EF, 98/27/EF og 2002/65/EF og Europa-Parlamentets og Rådets forordning (EF) nr. 2006/2004 (direktivet om urimelig handelspraksis), skal fortolkes således, at det er til hinder for en national bestemmelse, som den i hovedsagen omhandlede, som indeholder et generelt forbud mod at annoncere med eller antyde prisreduktioner i den periode, der går forud for en udsalgsperiode, for så vidt som denne bestemmelse forfølger et formål om beskyttelse af forbrugerne. Det påhviler den forelæggende ret at vurdere, om dette er tilfældet i hovedsagen.
   
      (1)  EUT C 246 af 11.9.2010.